אבן ספיר
היא באה מהכפר מבית חם בהרי ירושלים ; פגשתי אותה על חוף דיונות הזהב שבמדבר ; שבע שנים עבדתי בשבילה בחוץ ידיד בפנים אוהב ; היא נתנה לי מדי פעם את היד אבל אף פעם לא את הלב. ; כשיצאתי למסע היא קשרה לי צמיד סביב פרק כף היד ; הוא היה עלי שנים עד שנקרע לי ואבד ; את הציור שהיא ציירה לי אני שומר עוד על הקיר ; כוכב לבן יהלום אבן ספיר. ; יום אחד הופיעה בחדרי מטר על מטר מרובע ; היה לי שם מקום למיטה לא זוגית ולמאפרה ; אמרה שהיא רוצה מקלט, אמרתי: " כן, ודאי" ; ובאותו הלילה התפרצו כל השדים שלה עלי. ; וכך לילה לילה אני עומד מולה חסר אונים ; כשהיא מזיזה בזעם את מעט הרהיטים ; ושוב מעבירה תמונות מקיר אל קיר ; כוכב לבן יהלום אבן ספיר. ; מציפה את הרצפה במים אומרת: "מלוכלך כאן מלוכלך ; אתה רק עומד ומסתכל אתה אדיש כל כך ; לא רואה את הלכלוך למרות המשקפיים ; אני אשבור לך אותם ממילא כבר אין לך עיניים". ; אחר כך משתתקת מבקשת שאסלח לה מתחילה לבכות ; נרדמת אור לבן מקיף את פניה הרכות ; האם זה יעבור כשהבוקר שוב יאיר ; כוכב לבן יהלום אבן ספיר. ; יום אחד השאירה פתק לא נראה לה שתחזור ; לא יכולה להישאר כאן ואת ליבי לשבור ; יש לי רעשים בראש, כתבה, אני עולה באש ; ואין בי כוח לנקות את כל הלכלוך הזה שיש. ; אל תחפש אותי תמצא אישה תקימו משפחה ; אני חוזרת אל הכפר אולי אמצא שם מנוחה ; היא נעלמה ובחדרי ריקנות שוב באוויר ; בלי כוכב לבן יהלום אבן ספיר. ; חלפו שנים אני לא יודע אם היא כאן או שאולי נסעה ; האם היא חופשיה או שבתוך עצמה כלואה ; האם יש לה משפחה האם היא עדיין איתנו ; או שחזרה אל הכוכב שלה עזבה את הכוכב שלנו. ; אם תראה אותה תגיד לה אני זוכר כמעט הכול ; המוסיקה בדיונות הצהוב והכחול ; את הציור שהיא ציירה לי אני שומר עוד על הקיר ; כוכב לבן יהלום אבן ספיר.; 